Só lyk kanse vir beurtkrag Dinsdag(Foto: Yaoqi LAI) Geen beurtkrag word Dinsdag verwag nie, hoewel die moontlikheid altyd bestaan dat Eskom beurtkrag op kort kennisgewing kan instel. Die kragvoorsiener het Maandagaand in sy gebruiklike verklaring gesê die kragstelsel is steeds onvoorspelbaar en kwesbaar. Eskom maak tans gebruik van sy noodreserwes om voorraad aan te vul waar nodig. Onbeperkte kragonderbrekings het Maandag omstreeks 16:10 op 11 174 MW gestaan met beplande instandhoudingswerk op 3 846 MW. Eskom doen ’n beroep op verbruikers om elektrisiteit te bespaar waar moontlik.